પંજાબના રોહિત સબ્રવાલની આરટીઆઈથી જાણવા મળ્યું હતું કે મેંગ્લોર રિફાનરી એન્ડ પેટ્રોકેમિકલ્સ લિમિ.એ 1 જાન્યુઆરી 2018થી 30 જૂન 2018 વચ્ચે પાંચ દેશો-હોંગકોંગ, મલેશિયા, મોરિશસ, સિંગાપુર અને યુએઈને 32થી 34 રૂપિયા પ્રતિ લિટર રિફાઈન્ડ પેટ્રોલ અને 34 થી 36 રૂપિયામાં રિફાઈન્ડ ડીઝલ વેચવામાં આવ્યું. આ દરમિયાન ભારતમાં પેટ્રોલની કિંમત 69.97 રૂપિયાથી 75.55 રૂપિયા પ્રતિ લિટર અને ડીઝલની કિંમત 59.70થી 67.38 રૂપિયા પ્રતિ લિટર રહી હતી. આ પાંચ દેશો ઉપરાંત અમેરિકા, ઈંગ્લેન્ડ, ઈરાક, ઈઝરાયલ, જોર્ડન, ઓસ્ટ્રેલિયા, દક્ષિણ આફ્રિકામાં ભારતથી રિફાઈન્ડ પેટ્રોલ-ડીઝલની નિકાસ કરવામાં આવે છે.